# **DECIZIA ETAPEI DE ÎNCADRARE**

**Nr. X din X.01.2024**

k Ca urmare a solicitării de emitere a acordului de mediu adresate de **ALCANI TRUST SRL**, cu sediul în municipiul Cluj-Napoca, Piața 1 Mai, nr. 4-5, jud. Cluj, înregistrată la APM Cluj cu nr. 16656/24.07.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele:17279/03.08.2023, 18046/16.08.2023, 22292/23.10.2023, 23145/06.11.2023, 24375/15.11.2023, 26424/20.12.2023 și 258/08.01.2024, a punctelor de vedere emise de alte instituții, înregistrate cu numerele: 22762/30.10.2023 și 22848/31.10.2023, precum şi a consultărilor desfăşurate în cadrul şedinţei Comisiei de Analiză Tehnică din data de 14.11.2023, că proiectul **,, *Construire centrală fotovoltaică, branșamente, utilități și organizare executare lucrări*” -** propus a fi realizat în **comuna Săcuieu, sat Vișagu, judeţul Cluj**, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.*

ării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, **3.a.) ,,Instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1*”*;**

b) amplasamentul este situat în **comuna Sacuieu, extravilan, judeţul Cluj**, constituie proprietatea titularului, cu destinația de *teren situat în extravilan PUG Sacuieu*, conform Certificatului de urbanism nr. 930/17.07.2023 emis de către Consiliul Județean Cluj;

c) proiectul este de amploare redusă, în zona de utilități publice - *zona de utilitate publică a drumului comunal DC 130 și a drumului de ecploatare* şi are ca scop **construire centrală electrică fotovoltaică**;

d) investiţia propusă se realizează în extravilanul comunei Săcuieu, sat Vișagu, teren cu folosința actuală - *fâneață*;

e) drumurile de acces existente vor fi întreţinute corespunzător și se vor reface sectoarele afectate de către ALCANI TRUST SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând **construire centrală electrică fotovoltaică, branșamente, utilități și organizare executare lucrări**;

i) proiectul **va genera deşeuri din activitățile desfășurate și acestea vor fi predate către operatori autorizați**;

j) pentru realizarea lucrărilor este necesară organizarea activității pe proprietatea titularului;

k) sunt prevăzute măsuri pentru: refacerea tuturor suprafețelor de teren afectate de lucrările menționate;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Construire centrală fotovoltaică, branșamente, utilități și organizare executare lucrări*” -** propus a fi realizat în **comuna Săcuieu, sat Vișagu, judeţul Cluj**, cu următoarele caracteristici:

- poziţionarea conform coordonatelor Stereo 70 - conform proiectului tehnic și planșelor atașate pentru acest amplasament;

- suprafața de teren pe care se va construi centrala fotovoltaică este de 12.781 mp;

- centrala fotovoltaică va fi formată din 1.910 panouri fotovoltaice de 550 Wp, monocristaline, care vor produce energie electrică la tensiune continuă, cu o P instalată=1050 KWp;

- invertoare 100 KVA (9 unități);

- liniile în cablu care transportă energie electrică produsă în curent continuu spre invertoare;

- liniile în cablu care transportă energia electrică c.a. de la invertoare spre posturile de transformare;

- 1 container colector (post de transformare 20 kV, 1MVA) amplasat pe terenul centralei fotovoltaice - pe partea de 20 kV, postul de transformare va fi conectat în linia de 20 kV care trece prin zona terenului beneficiarului printr-un stâlp de întindere MT echipat cu separator și decărcători;

- structura metalică de susținere panouri, tratată anticoroziv, înclinație unghi 30◦;

- împrejmuire parc fotovoltaic cu panouri de plasă zincată (partea superioară 2 rânduri de sârmă ghimpată), montate pe stâlpi înglobați în fundații din beton armat monolit;

- între gardul de împrejmuire și limita de montare a panourilor va fi lăsată o fâșie de 6 m lățime, în lungul acestuia, pentru intrarea/ieșirea/circulația unui utilaj de intervenție, în situații speciale;

- instalația de legare la pământ și protecție împotriva loviturilor de trăsnet;

- sistem de monitorizare a instalației de producere, colectare, conversie și transformare,

- sistem de monitorizare a instalației de producere, colectare, conversie, transformare;

- sistem de supraveghere (inclusiv CCTV) și control, acces parc fotovoltaic;

- parcare din dale înierbate, cu suprafața de 230 mp situată în dreptul postului de transformare (în afara împrejmuirii);

- toate celelalte lucrări necesare în vederea realizării proiectului mai sus menționat, ce decurg din proiectul tehnic.

Racordarea la rețeaua de de 20 kV se va face prin stația de 20/0,4 kV din zona localității Vișagu – traseul rețelei subterane de racordare va fi construit pe drumurile publice pe o distanță de 1,44 km - *proiectul de racordare la rețeaua electrică face obiectul altui Certificat de urbanism, respectiv altei Autorizații de construcție, altor acte necesare, etc.*.

**Prevenirea eventualelor efecte negative semnificative asupra mediului:**

***- se vor gestiona toate sursele de zgomot în mod corespunzător cu respectarea legislației în vigoare;***

***- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;***

***- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;***

***- se vor colecta corespunzător deșeurile rezultate și se vor preda operatorilor autorizați;***

***- se vor amenaja spațiile verzi la finalizarea lucrărilor;***

***- se vor respecta prevederile legislaţiei de mediu în vigoare***.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina Ana LEOCA**

X.01.2024